Helfent mir ir leigē· meien klagē
Helfent mir ir leigē· meien klagē
tragē· ſvln wir gegē dē argē rifen nit·
ir gewalt· alt· machet· ſwachet· wūne·
ſv̄ne truͤb vns dvnket gegē des wint̾s zit·
ſin· pin· růt· tůt· heide·
leide· darzv̊ dē anger we·
ſchowēt wie die roſē boſē· garwe·
varwe· ſi v̾lieſent· dc tůt in der ſne·

Froͤide ſol wol húre· túre· weſē·
leſē· megde mā nv niender blv̊mē ſiht·
gruͤne gral dc ſalwet valwet anger·
lang̾· hoͤꝛt mā kleinú vogel ſingē niht·
tǒb lǒb· wil vil vallē
ſchallē· hoͤꝛet mā niht nahtegal·
dirre vnmv̊t· tůt· h̾zē ſm̾zen· ſerē·
merē· wil ſich is vf berg vn̄ dvr tal·

Tenze vf plan· an bvͤzen mvͤſſē· kindē
ſwindē· deſ mv̊s froͤide vſ mēſchē h̾zen pfadē·
mag eī man dan· ſchowē· frowen· ſchoͤne·
hoͤne· winde mvgēt im iarlang lútzel geſchadē·
vꝛi ſi der· ſwer eine·
reine· lieblich mag vmbevan·
naht vn̄ tag· mag· ſine· phine· ſinne
mīne lerē hohen mv̊t vō rehtē ſchuldē han·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse